title: Komisijas Īstenošanas regula (ES) 2017/2382 (2017. gada 14. decembris), ar ko nosaka īstenošanas tehniskos standartus attiecībā uz standarta veidlapām, veidnēm un procedūrām informācijas nodošanai saskaņā ar Eiropas Parlamenta un Padomes Direktīvu 2014/65/ES (Dokuments attiecas uz EEZ. )

text:
               20.12.2017

               LV

               Eiropas Savienības Oficiālais Vēstnesis

               L 340/6

         KOMISIJAS ĪSTENOŠANAS REGULA (ES) 2017/2382
   (2017. gada 14. decembris),
   ar ko nosaka īstenošanas tehniskos standartus attiecībā uz standarta veidlapām, veidnēm un procedūrām informācijas nodošanai saskaņā ar Eiropas Parlamenta un Padomes Direktīvu 2014/65/ES
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2014. gada 15. maija Direktīvu 2014/65/ES par finanšu instrumentu tirgiem un ar ko groza Direktīvu 2002/92/EK un Direktīvu 2011/61/ES (1), un jo īpaši tās 34. panta 9. punktu un 35. panta 12. punktu,
   tā kā:

               (1)

               Ir lietderīgi noteikt kopīgas standarta veidlapas, veidnes un procedūras tādas informācijas iesniegšanai, kas vajadzīga gadījumos, kad ieguldījumu brokeru sabiedrības, tirgus operatori un, ja tas ir prasīts Direktīvā 2014/65/ES, kredītiestādes vēlas sniegt ieguldījumu pakalpojumus un veikt darbības citā dalībvalstī saskaņā ar pakalpojumu sniegšanas brīvību vai brīvību veikt uzņēmējdarbību.

               (2)

               Ņemot vērā Direktīvas 2014/65/ES 34. panta 1. punktu un 35. panta 1. punktu, šīs regulas noteikumi būtu jāattiecina arī uz kredītiestādēm, kurām atļauja izsniegta saskaņā ar Eiropas Parlamenta un Padomes Direktīvu 2013/36/ES (2) un kuras izmanto saistītos aģentus, lai sniegtu ieguldījumu pakalpojumus saskaņā ar tiesībām uz brīvību sniegt ieguldījumu pakalpojumus, vai izveidojot filiāli.

               (3)

               Lai veicinātu netraucētu ieguldījumu pakalpojumu sniegšanu un darbības dalībvalstīs, kā arī to, ka kompetentās iestādes efektīvi izpilda savus attiecīgos uzdevumus un pienākumus, ir svarīgi izveidot standarta veidlapas, kurās būtu aptverta saziņas valoda un līdzekļi, ko ieguldījumu brokeru sabiedrības, tirgus operatori un attiecīgā gadījumā kredītiestādes un izcelsmes dalībvalsts un uzņēmējas dalībvalsts kompetentās iestādes var izmantot paziņojumos par pasēm.

               (4)

               Ir nepieciešams, lai izcelsmes dalībvalsts kompetentā iestāde veiktu iesniegtā pieteikuma precizitātes un pilnīguma novērtējumu ar mērķi nodrošināt, ka informācija, ko i) ieguldījumu brokeru sabiedrība, tirgus operators vai attiecīgā gadījumā kredītiestāde ir iesniegusi piederības dalībvalsts kompetentajai iestādei un ko ii) piederības dalībvalsts kompetentā iestāde ir iesniegusi uzņēmējas dalībvalsts kompetentajai iestādei, būtu kvalitatīva.

               (5)

               Lai nodrošinātu skaidrību attiecībā uz jebkādu trūkstošu vai nepareizu elementu identifikāciju vai paziņošanu un lai atvieglotu šādu jautājumu risināšanu, kā arī pilnīgas un pareizas informācijas atkārtotu iesniegšanu, ir nepieciešami noteikumi, ar kuriem piederības dalībvalsts kompetentajai iestādei nosaka pienākumu norādīt gadījumus, kad tai iesniegtie paziņojumi tiek atzīti par nepilnīgiem vai kļūdainiem.

               (6)

               Lai nodrošinātu skaidrību attiecībā uz attiecīgā paziņojuma saņemšanas datumu un precīzo datumu, kurā ieguldījumu brokeru sabiedrība var izveidot filiāli vai izmantot saistīto aģentu, kas veic uzņēmējdarbību uzņēmējā dalībvalstī, ir nepieciešams apstiprinājums par to, ka ir saņemts iesniegtais filiāles pases paziņojums vai saistītā aģenta pases paziņojums.

               (7)

               Lai nodrošinātu saskaņotību, būtu jāizmanto īpašas veidlapas, ja ieguldījumu brokeru sabiedrība vai tirgus operators, kas uztur daudzpusēju tirdzniecības sistēmu vai organizētu tirdzniecības sistēmu, vēlas citas dalībvalsts teritorijā nodrošināt attiecīgus pasākumus, ar ko atvieglot attālinātu lietotāju, locekļu vai dalībnieku, kas veic uzņēmējdarbību minētajā dalībvalstī, piekļuvi šādām sistēmām un tirdzniecību tajās, lai nodrošinātu, ka gan informācija, ko ieguldījumu brokeru sabiedrība vai tirgus operators ir iesnieguši mītnes dalībvalsts kompetentajai iestādei, gan informācija, ko piederības dalībvalsts kompetentā iestāde ir iesniegusi uzņēmējas dalībvalsts kompetentajai iestādei, būtu atbilstīga.

               (8)

               Konsekvences labad un lai nodrošinātu finanšu tirgu netraucētu darbību, ir nepieciešams noteikt, ka šajā regulā paredzētos noteikumus un saistītos valsts pieņemtos noteikumus, ar kuriem transponē Direktīvu 2014/65/ES, sāk piemērot vienā un tajā pašā dienā.

               (9)

               Šī regula balstās uz īstenošanas tehnisko standartu projektu, ko Komisijai iesniegusi Eiropas Vērtspapīru un tirgu iestāde (EVTI).

               (10)

               Saskaņā ar Eiropas Parlamenta un Padomes Regulas (ES) Nr. 1095/2010 (3) 15. pantu EVTI ir rīkojusi atklātu sabiedrisko apspriešanu par šo regulatīvo tehnisko standartu projektiem, izanalizējusi iespējamās saistītās izmaksas un ieguvumus un lūgusi atzinumu no Vērtspapīru un tirgu nozares ieinteresēto personu grupas, kas izveidota saskaņā ar minētās regulas 37. pantu,

         IR PIEŅĒMUSI ŠO REGULU.
   1. pants
   Darbības joma
   1.   Šī regula attiecas uz ieguldījumu brokeru sabiedrībām un tirgus operatoriem, kas uztur daudzpusēju tirdzniecības sistēmu (DTS) vai organizētu tirdzniecības sistēmu (OTS).
   2.   Šī regula attiecas arī uz kredītiestādēm, kuras saņēmušas atļauju saskaņā ar Direktīvu 2013/36/ES un kuras sniedz vienu vai vairākus ieguldījumu pakalpojumus vai veic ieguldījumu darbības saskaņā ar Direktīvu 2014/65/ES, un kuras vēlas izmantot saistītos aģentus saskaņā ar šādām tiesībām:

               a)

               tiesības uz brīvību sniegt ieguldījumu pakalpojumus un darbības saskaņā ar Direktīvas 2014/65/ES 34. panta 5. punktu;

               b)

               tiesības veikt uzņēmējdarbību saskaņā ar Direktīvas 2014/65/ES 35. panta 7. punktu.

         2. pants
   Vispārīgas prasības
   1.   Visi saskaņā ar šo regulu iesniegtie paziņojumi vai saziņa ir vienā no Savienības oficiālajām valodām, ko pieņēmušas gan piederības dalībvalsts kompetentā iestāde, gan uzņēmējas dalībvalsts kompetentā iestāde.
   Paziņojumus vai saziņu iesniedz papīra formātā vai, ja to ir pieņēmusi attiecīgā kompetentā iestāde, izmantojot elektroniskos saziņas līdzekļus.
   2.   Kompetentās iestādes informāciju par pieņemto(-ajām) valodu(-ām) un iesniegšanas veidu, tostarp kontaktinformāciju saistībā ar paziņojumiem par pasēm, dara publiski pieejamu.
   3. pants
   Paziņojuma iesniegšana par ieguldījumu pakalpojumu un darbību pasi
   1.   Ieguldījumu brokeru sabiedrība saskaņā ar Direktīvas 2014/65/ES 34. panta 2. vai 5. punktu, izmantojot I pielikumā norādīto veidlapu, piederības dalībvalsts kompetentajai iestādei iesniedz paziņojumu par ieguldījumu pakalpojumu un darbību pasi.
   2.   Ieguldījumu brokeru sabiedrība saskaņā ar šā panta 1. punktu par katru dalībvalsti, kurā tā plāno darboties, piederības dalībvalsts kompetentajai iestādei iesniedz atsevišķu paziņojumu par ieguldījumu pakalpojumu un darbību pasi.
   3.   Ieguldījumu brokeru sabiedrība vai kredītiestāde, kura minēta 1. panta 2. punkta a) apakšpunktā un kura vēlas sniegt ieguldījumu pakalpojumus vai veikt ieguldījumu darbības, izmantojot saistīto aģentu, kas veic uzņēmējdarbību piederības dalībvalstī, piederības dalībvalsts kompetentajai iestādei, izmantojot I pielikumā norādīto veidlapu, iesniedz paziņojumu par ieguldījumu pakalpojumu un darbību pasi, aizpildot tikai tās daļas, kas attiecas uz saistīto aģentu.
   4. pants
   Novērtējums par to, cik pilnīgs un precīzs ir paziņojums par ieguldījumu pakalpojumu un darbību pasi
   1.   Pēc tam, kad saskaņā ar 3. pantu ir saņemts paziņojums par ieguldījumu pakalpojumu un darbību pasi, piederības dalībvalsts kompetentā iestāde novērtē iesniegtās informācijas pilnīgumu un pareizību.
   2.   Ja iesniegtā informācija tiek atzīta par nepilnīgu vai kļūdainu, piederības dalībvalsts kompetentā iestāde bez liekas kavēšanās informē ieguldījumu brokeru sabiedrību vai kredītiestādi, kura minēta 1. panta 2. punkta a) apakšpunktā. Piederības dalībvalsts kompetentā iestāde norāda, kādā tieši ziņā informācija atzīta par kļūdainu vai nepilnīgu.
   3.   Direktīvas 2014/65/ES 34. panta 3. punktā un 34. panta 5. punkta otrajā daļā minētais viena mēneša periods sākas brīdī, kad tiek saņemts tāds paziņojums par ieguldījumu pakalpojumu un darbību pasi, kurā ietvertā informācija tiek atzīta par pilnīgu un pareizu.
   5. pants
   Saziņa saistībā ar paziņojumu par ieguldījumu pakalpojumu un darbību pasi
   1.   Piederības dalībvalsts kompetentā iestāde, izmantojot II pielikumā norādīto veidlapu un pievienojot paziņojuma kopiju, viena mēneša laikā pēc paziņojuma saņemšanas saskaņā ar 3. pantu informē uzņēmējas dalībvalsts kompetento iestādi par minēto paziņojumu.
   2.   Piederības dalībvalsts kompetentā iestāde bez liekas kavēšanās informē ieguldījumu brokeru sabiedrību vai kredītiestādi, kura minēta 1. panta 2. punkta a) apakšpunktā, par turpmāku saziņu saskaņā ar 1. punktu, tostarp par minētās saziņas datumu.
   6. pants
   Paziņojuma iesniegšana par ieguldījumu pakalpojumu un darbību informācijas izmaiņām
   1.   Ja tiek mainīta informācija, kas ietverta paziņojumā par ieguldījumu pakalpojumu un darbību pasi, ieguldījumu brokeru sabiedrība vai kredītiestāde, kura minēta 1. panta 2. punkta a) apakšpunktā, izmantojot I pielikumā norādīto veidlapu, iesniedz paziņojumu piederības dalībvalsts kompetentajai iestādei.
   2.   Lai sniegtu paziņojumu saskaņā ar šā panta 1. punktu, ieguldījumu brokeru sabiedrība vai kredītiestāde, kura minēta 1. panta 2. punkta a) apakšpunktā, aizpilda tikai tās I pielikumā norādītās veidlapas daļas, kas attiecas uz informācijas izmaiņām, kuras ieviestas paziņojumā par ieguldījumu pakalpojumu un darbību pasi.
   3.   Lai paziņotu par izmaiņām, kuras saistītas ar nodrošinātajiem ieguldījumu pakalpojumiem, darbībām, papildpakalpojumiem un finanšu instrumentiem, ieguldījumu brokeru sabiedrība vai kredītiestāde, kura minēta 1. panta 2. punkta a) apakšpunktā, uzskaita visus ieguldījumu pakalpojumus, darbības, papildpakalpojumus vai finanšu instrumentus, ko tā nodrošina paziņojuma iesniegšanas brīdī vai plāno nodrošināt nākotnē.
   7. pants
   Saziņa saistībā ar paziņojumu par ieguldījumu pakalpojumu un darbību informācijas izmaiņām
   1.   Piederības dalībvalsts kompetentā iestāde, izmantojot III pielikumā norādīto veidlapu un pievienojot paziņojuma kopiju saskaņā ar 6. pantu, pēc paziņojuma saņemšanas atbilstīgi 6. pantam bez nepamatotas kavēšanās sniedz uzņēmējas dalībvalsts kompetentajai iestādei informāciju par paziņotajām izmaiņām.
   2.   Ja ieguldījumu brokeru sabiedrības vai kredītiestādes atļauja ir atsaukta vai anulēta, piederības dalībvalsts kompetentā iestāde, izmantojot III pielikumā norādīto veidlapu, informē uzņēmējas dalībvalsts kompetento iestādi.
   8. pants
   Paziņojuma iesniegšana par tādu pasākumu nodrošināšanu, ar ko atvieglot piekļuvi DTS vai OTS
   Ieguldījumu brokeru sabiedrība vai tirgus operators, kas uztur DTS vai OTS un kas plāno citas uzņēmējas dalībvalsts teritorijā nodrošināt atbilstīgus pasākumus, ar ko atvieglot attālinātu lietotāju, locekļu vai dalībnieku, kas veic uzņēmējdarbību minētajā uzņēmējā dalībvalstī, piekļuvi šādām sistēmām un tirdzniecību tajās, izmantojot IV pielikumā norādīto veidlapu, paziņo piederības dalībvalsts kompetentajai iestādei sīki izstrādātu informāciju par uzņēmēju dalībvalsti, kurā tas plāno nodrošināt šādus pasākumus.
   9. pants
   Saziņa saistībā ar paziņojumu par tādu pasākumu nodrošināšanu, ar ko atvieglot piekļuvi DTS vai OTS
   1.   Piederības dalībvalsts kompetentā iestāde, izmantojot V pielikumā norādīto veidlapu un pievienojot paziņojuma kopiju, viena mēneša laikā pēc paziņojuma saņemšanas saskaņā ar 8. pantu informē uzņēmējas dalībvalsts kompetento iestādi par minēto paziņojumu.
   2.   Piederības dalībvalsts kompetentā iestāde bez liekas kavēšanās informē ieguldījumu brokeru sabiedrību vai tirgus operatoru, kas uztur DTS vai OTS, par turpmāku saziņu saskaņā ar 1. punktu, tostarp par minētās saziņas datumu.
   10. pants
   Paziņojuma iesniegšana par informācijas izmaiņām tādu pasākumu nodrošināšanā, ar ko atvieglot piekļuvi DTS vai OTS
   1.   Ja tiek mainīta informācija, kas ietverta paziņojumā par tādu pasākumu nodrošināšanu, ar ko atvieglot piekļuvi DTS vai OTS, ieguldījumu brokeru sabiedrība vai tirgus operators, kas uztur DTS vai OTS, izmantojot IV pielikumā norādīto veidlapu, iesniedz paziņojumu piederības dalībvalsts kompetentajai iestādei.
   2.   Lai sniegtu paziņojumu saskaņā ar šā panta 1. punktu, ieguldījumu brokeru sabiedrība vai tirgus operators, kas uztur DTS vai OTS, aizpilda tikai tās IV pielikumā norādītās veidlapas daļas, kas attiecas uz informācijas izmaiņām, kuras ieviestas paziņojumā par tādu pasākumu nodrošināšanu, ar ko atvieglot piekļuvi DTS vai OTS.
   11. pants
   Saziņa saistībā ar paziņojumu par informācijas izmaiņām tādu pasākumu nodrošināšanā, ar ko atvieglot piekļuvi DTS vai OTS
   Piederības dalībvalsts kompetentā iestāde, izmantojot III pielikumā norādīto veidlapu un pievienojot paziņojuma kopiju, pēc paziņojuma saņemšanas saskaņā ar 10. panta 1. punktu bez nepamatotas kavēšanās sniedz uzņēmējas dalībvalsts kompetentajai iestādei informāciju par paziņotajām izmaiņām.
   12. pants
   Paziņojuma iesniegšana par filiāles pasi
   Ieguldījumu brokeru sabiedrība, kas vēlas izveidot filiāli citas dalībvalsts teritorijā, piederības dalībvalsts kompetentajai iestādei Direktīvas 2014/65/ES 35. panta 2. punktā pieprasīto informāciju iesniedz, izmantojot VI pielikumā norādīto veidlapu.
   13. pants
   Paziņojuma iesniegšana par saistītā aģenta pasi
   1.   Ieguldījumu brokeru sabiedrība vai kredītiestāde, kura minēta 1. panta 2. punkta b) apakšpunktā un kura vēlas izmantot saistīto aģentu, kas veic uzņēmējdarbību citā dalībvalstī, piederības dalībvalsts kompetentajai iestādei Direktīvas 2014/65/ES 35. panta 2. punktā pieprasīto informāciju iesniedz, izmantojot VII pielikumā norādīto veidlapu.
   2.   Ja ieguldījumu brokeru sabiedrība vai kredītiestāde, kura minēta 1. panta 2. punkta b) apakšpunktā, vēlas izmantot vairāk nekā vienu saistīto aģentu citā dalībvalstī, tā aizpilda atsevišķu paziņojumu attiecībā uz katru saistīto aģentu, ko tā plāno izmantot.
   3.   Ieguldījumu brokeru sabiedrība, kas vēlas izveidot filiāli, kurā plānots izmantot saistītos aģentus, aizpildot VII pielikumā norādīto veidlapu, piederības dalībvalsts kompetentajai iestādei attiecībā uz katru saistīto aģentu iesniedz atsevišķu paziņojumu par saistītā aģenta pasi.
   14. pants
   Novērtējums par to, cik pilnīgs un precīzs ir paziņojums par filiāles pasi vai saistītā aģenta pasi
   1.   Pēc paziņojuma saņemšanas saskaņā ar 12. vai 13. pantu piederības dalībvalsts kompetentā iestāde novērtē iesniegtās informācijas pilnīgumu un pareizību.
   2.   Ja iesniegtā informācija tiek atzīta par nepilnīgu vai kļūdainu, piederības dalībvalsts kompetentā iestāde bez liekas kavēšanās informē ieguldījumu brokeru sabiedrību vai kredītiestādes, kas minētas 1. panta 2. punkta b) apakšpunktā. Piederības dalībvalsts kompetentā iestāde norāda, kādā tieši ziņā informācija atzīta par kļūdainu vai nepilnīgu.
   3.   Direktīvas 2014/65/ES 35. panta 3. punktā un 35. panta 7. punkta otrajā daļā minētais trīs mēnešu periods sākas brīdī, kad tiek saņemts tāds paziņojums par filiāles pasi vai saistītā aģenta pasi, kurā ietvertā informācija tiek atzīta par pilnīgu un pareizu.
   15. pants
   Saziņa saistībā ar paziņojumu par filiāles pasi
   1.   Piederības dalībvalsts kompetentā iestāde, izmantojot VIII pielikumā norādīto veidlapu un pievienojot paziņojuma kopiju, trīs mēnešu laikā pēc paziņojuma par filiāles pasi saņemšanas saskaņā ar 12. pantu informē uzņēmējas dalībvalsts kompetento iestādi par minēto paziņojumu.
   2.   Piederības dalībvalsts kompetentā iestāde bez liekas kavēšanās informē ieguldījumu brokeru sabiedrību par turpmāku saziņu saskaņā ar 1. punktu, tostarp par minētās saziņas datumu.
   3.   Uzņēmējas dalībvalsts kompetentā iestāde gan piederības dalībvalsts kompetentajai iestādei, gan ieguldījumu brokeru sabiedrībai apstiprina paziņojuma saņemšanu.
   16. pants
   Saziņa saistībā ar paziņojumu par saistītā aģenta pasi
   1.   Piederības dalībvalsts kompetentā iestāde, izmantojot IX pielikumā norādīto veidlapu un pievienojot paziņojuma kopiju, trīs mēnešu laikā pēc paziņojuma par saistītā aģenta pasi saņemšanas saskaņā ar 13. pantu informē uzņēmējas dalībvalsts kompetento iestādi par minēto paziņojumu.
   2.   Piederības dalībvalsts kompetentā iestāde bez liekas kavēšanās informē ieguldījumu brokeru sabiedrību vai kredītiestādi par turpmāku saziņu saskaņā ar 1. punktu, tostarp par minētās saziņas datumu.
   3.   Uzņēmējas dalībvalsts kompetentā iestāde gan piederības dalībvalsts kompetentajai iestādei, gan ieguldījumu brokeru sabiedrībai vai kredītiestādei, kura minēta 1. panta 2. punkta b) apakšpunktā, apstiprina paziņojuma saņemšanu.
   4.   Saistītais aģents saskaņā ar Direktīvas 2014/65/ES 29. panta 3. punktu neuzsāk savus ierosinātos ieguldījumu pakalpojumus vai darbības, kamēr tas nav reģistrēts publiskajā reģistrā dalībvalstī, kurā minētais saistītais aģents veic uzņēmējdarbību.
   5.   Saistītais aģents neuzsāk savus ierosinātos ieguldījumu pakalpojumus vai darbības, kamēr ar to nav sazinājusies uzņēmējas dalībvalsts kompetentā iestāde.
   6.   Ja šāda saziņa nenotiek, saistītais aģents savus ierosinātos ieguldījumu pakalpojumus un darbības var sākt divus mēnešus pēc piederības dalībvalsts kompetentās iestādes paziņojuma iesniegšanas dienas, kā minēts 2. punktā.
   17. pants
   Paziņojuma iesniegšana par filiāles informācijas izmaiņām
   1.   Ja tiek mainīta informācija, kas ietverta paziņojumā par filiāles pasi, ieguldījumu brokeru sabiedrība, izmantojot VI pielikumā norādīto veidlapu, iesniedz paziņojumu piederības dalībvalsts kompetentajai iestādei.
   Ieguldījumu brokeru sabiedrība vai kredītiestāde aizpilda tikai tās VI pielikumā norādītās veidlapas daļas, kas attiecas uz informācijas izmaiņām, kuras ieviestas paziņojumā par filiāles pasi.
   2.   Ja ieguldījumu brokeru sabiedrība vai kredītiestāde plāno veikt izmaiņas attiecībā uz ieguldījumu pakalpojumiem, darbībām, papildpakalpojumiem vai finanšu instrumentiem, kas tiek nodrošināti, izmantojot piesaistītos aģentus, tā, izmantojot VI pielikumā norādīto veidlapu, paziņo sarakstu ar visiem ieguldījumu pakalpojumiem, darbībām, papildpakalpojumiem vai finanšu instrumentiem, ko tā, izmantojot saistītos aģentus, nodrošina minētā paziņojuma iesniegšanas brīdī vai ar saistīto aģentu starpniecību plāno nodrošināt nākotnē.
   3.   Par informācijas izmaiņām, kas ieviestas paziņojumā par filiāles pasi un kas attiecas uz filiāles darbības izbeigšanu, paziņo, izmantojot X pielikumā norādīto veidlapu.
   18. pants
   Paziņojumā par saistītajiem aģentiem ietvertās informācijas izmaiņu iesniegšana
   1.   Ja tiek mainīta informācija, kas ietverta paziņojumā par saistītā aģenta pasi, ieguldījumu brokeru sabiedrība vai kredītiestāde, kura minēta 1. panta 2. punkta b) apakšpunktā, piederības dalībvalsts kompetentajai iestādei iesniedz paziņojumu, izmantojot VII pielikumā norādīto veidlapu.
   Ieguldījumu brokeru sabiedrība vai kredītiestāde aizpilda tikai tās VII pielikumā norādītās veidlapas daļas, kas attiecas uz informācijas izmaiņām, kuras ieviestas paziņojumā par saistītā aģenta pasi.
   2.   Ja ieguldījumu brokeru sabiedrība plāno veikt izmaiņas attiecībā uz ieguldījumu pakalpojumiem, darbībām vai finanšu instrumentiem, kam piemēro paziņojumu par saistītā aģenta pasi, tā, izmantojot VI pielikumā norādīto veidlapu, paziņo sarakstu ar visiem ieguldījumu pakalpojumiem, darbībām vai finanšu instrumentiem, ko tā, izmantojot saistītos aģentus, nodrošina minētā paziņojuma iesniegšanas brīdī vai plāno nodrošināt nākotnē.
   3.   Par informācijas izmaiņām, kas ieviestas paziņojumā par saistītā aģenta pasi un kas attiecas uz saistītā aģenta, kurš veic uzņēmējdarbību citā dalībvalstī, izmantošanas beigšanu, paziņo, izmantojot X pielikumā norādīto veidlapu.
   19. pants
   Saziņa saistībā ar paziņojumu par filiāles informācijas izmaiņām
   1.   Piederības dalībvalsts kompetentā iestāde, izmantojot XI pielikumā norādīto veidlapu un pievienojot paziņojuma kopiju, pēc paziņojuma saņemšanas saskaņā ar 17. panta 1. punktu bez nepamatotas kavēšanās sniedz uzņēmējas dalībvalsts kompetentajai iestādei informāciju par paziņotajām izmaiņām.
   2.   Piederības dalībvalsts kompetentā iestāde, izmantojot XIII pielikumā norādīto veidlapu un pievienojot paziņojuma kopiju, pēc paziņojuma saņemšanas saskaņā ar 17. panta 3. punktu bez nepamatotas kavēšanās sniedz uzņēmējas dalībvalsts kompetentajai iestādei informāciju par paziņotajām izmaiņām.
   20. pants
   Saziņa saistībā ar paziņojumu par saistīto aģentu informācijas izmaiņām
   1.   Piederības dalībvalsts kompetentā iestāde, izmantojot XII pielikumā norādīto veidlapu un pievienojot paziņojuma kopiju, pēc paziņojuma saņemšanas saskaņā ar 18. panta 1. punktu bez nepamatotas kavēšanās sniedz uzņēmējas dalībvalsts kompetentajai iestādei informāciju par paziņotajām izmaiņām.
   2.   Piederības dalībvalsts kompetentā iestāde, izmantojot XIII pielikumā norādīto veidlapu un pievienojot paziņojuma kopiju, pēc paziņojuma saņemšanas saskaņā ar 18. panta 3. punktu bez nepamatotas kavēšanās sniedz uzņēmējas dalībvalsts kompetentajai iestādei informāciju par paziņotajām izmaiņām.
   21. pants
   Stāšanās spēkā un piemērošana
   Šī regula stājas spēkā dienā pēc tās publicēšanas Eiropas Savienības Oficiālajā Vēstnesī.

   To piemēro no 2018. gada 3. janvāra.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 14. decembrī

            Komisijas vārdā –

            priekšsēdētājs

         Jean-Claude JUNCKER

      (1)  OV L 173, 12.6.2014., 349. lpp.

      (2)  Eiropas Parlamenta un Padomes Direktīva 2013/36/ES (2013. gada 26. jūnijs) par piekļuvi kredītiestāžu darbībai un kredītiestāžu un ieguldījumu brokeru sabiedrību prudenciālo uzraudzību, ar ko groza Direktīvu 2002/87/EK un atceļ Direktīvas 2006/48/EK un 2006/49/EK (OV L 176, 27.6.2013., 338. lpp.).

      (3)  Eiropas Parlamenta un Padomes Regula (ES) Nr. 1095/2010 (2010. gada 24. novembris), ar ko izveido Eiropas Uzraudzības iestādi (Eiropas Vērtspapīru un tirgu iestādi), groza Lēmumu Nr. 716/2009/EK un atceļ Komisijas Lēmumu 2009/77/EK (OV L 331, 15.12.2010., 84. lpp.).

      I PIELIKUMS

      II PIELIKUMS

      III PIELIKUMS

      IV PIELIKUMS

      V PIELIKUMS

      VI PIELIKUMS

      VII PIELIKUMS

      VIII PIELIKUMS

      IX PIELIKUMS

      X PIELIKUMS

      XI PIELIKUMS

      XII PIELIKUMS

      XIII PIELIKUMS


title: Komisijas Īstenošanas regula (ES) 2017/2383 (2017. gada 19. decembris), ar ko pagarina laikposmu, kurā no Padomes Regulas (EK) Nr. 1967/2006 atkāpjas attiecībā uz minimālo attālumu no krasta un minimālo jūras dziļumu, kas jāievēro, ar volantīntipa trali zvejojot Slovēnijas teritoriālajos ūdeņos

text:
               20.12.2017

               LV

               Eiropas Savienības Oficiālais Vēstnesis

               L 340/32

         KOMISIJAS ĪSTENOŠANAS REGULA (ES) 2017/2383
   (2017. gada 19. decembris),
   ar ko pagarina laikposmu, kurā no Padomes Regulas (EK) Nr. 1967/2006 atkāpjas attiecībā uz minimālo attālumu no krasta un minimālo jūras dziļumu, kas jāievēro, ar volantīntipa trali zvejojot Slovēnijas teritoriālajos ūdeņos
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2006. gada 21. decembra Regulu (EK) Nr. 1967/2006, kas attiecas uz Vidusjūras zvejas resursu ilgtspējīgas izmantošanas pārvaldības pasākumiem (1), un jo īpaši tās 13. panta 5. punktu,
   tā kā:

               (1)

               Ar Regulas (EK) Nr. 1967/2006 13. panta 1. punktu velkamos zvejas rīkus ir aizliegts izmantot līdz 3 jūras jūdžu attālumā no krasta vai līdz 50 metru izobatai, ja tāds dziļums sasniegts tuvāk pie krasta.

               (2)

               Pēc dalībvalsts lūguma Komisija var pieļaut atkāpi no Regulas (EK) Nr. 1967/2006 13. panta 1. punkta, ja ir izpildīti vairāki nosacījumi, kas izklāstīti 13. panta 5. un 9. punktā.

               (3)

               2013. gada 8. februārī Komisija saņēma Slovēnijas lūgumu atkāpties no Regulas (EK) Nr. 1967/2006 13. panta 1. punkta pirmās daļas, ciktāl tā attiecas uz volantīntipa traļu izmantošanu Slovēnijas teritoriālajos ūdeņos, kuru dziļums ir mazāks par 50 metriem un kuri atrodas 1,5 līdz 3 jūras jūdžu attālumā no krasta.

               (4)

               Slovēnijas lūgtā atkāpe bija atbilstīga Regulas (EK) Nr. 1967/2006 13. panta 5. un 9. punkta nosacījumiem un ar Komisijas Īstenošanas regulu (ES) Nr. 277/2014 (2) tika piešķirta uz laiku līdz 2017. gada 23. martam.

               (5)

               2016. gada 20. jūnijā Komisija saņēma Slovēnijas lūgumu turpināt atkāpes piemērošanu arī pēc 2017. gada 23. marta. Saskaņā ar Regulas (EK) Nr. 1967/2006 prasībām Slovēnija sniedza jaunāko informāciju, kas pamato atkāpes laikposma pagarināšanu. Šis lūgums attiecas uz kuģiem, kuri minētajā zvejniecībā darbojas ilgāk nekā piecus gadus un strādā saskaņā ar pārvaldības plānu, ko Slovēnija atbilstīgi Regulas (EK) Nr. 1967/2006 19. panta 2. punktam pieņēmusi 2014. gada 13. februārī (3). Minētie kuģi ir iekļauti sarakstā, kas Komisijai paziņots saskaņā ar Regulas (EK) Nr. 1967/2006 13. panta 9. punktu.

               (6)

               2016. gada 4.–8. jūlijā Zivsaimniecības zinātnes, tehnikas un ekonomikas komiteja (ZZTEK) savā 52. plenārsēdē izvērtēja Slovēnijas lūgumu par atkāpes piešķiršanu un ar šo lūgumu saistīto pārvaldības plāna projektu.

               (7)

               Ņemot vērā ZZTEK izvērtējumu, Slovēnija Komisijai 2016. gada 7. septembrī iesniedza papildu zinātniskos datus un ziņojumus, bet 2016. gada 27. decembrī – atjauninātu pārvaldības plānu.

               (8)

               Šādi papildināto Slovēnijas lūgumu par atkāpes piešķiršanu ZZTEK no jauna izvērtēja savā 54. plenārsēdē, kas notika 2017. gada 27.–31. martā. ZZTEK atzīmēja vajadzību precizēt informāciju par atļauju saņēmušo kuģu reģistru, zvejas rīkiem, ko izmantos, un piezvejām. Slovēnija Komisijai iesniedza pietiekamus precizējumus un, lai palielinātu zvejas rīku selektivitāti, nodrošināja, ka tiek sagatavots papildu zinātniskais pētījums par nozvejām un zvejas piepūli.

               (9)

               Slovēnijas lūgtā atkāpe atbilst Regulas (EK) Nr. 1967/2006 13. panta 5. un 9. punkta nosacījumiem.

               (10)

               Konkrētāk, pastāv zināmi ģeogrāfiski ierobežojumi, jo Slovēnijas teritoriālie ūdeņi nekur nesasniedz 50 metru dziļumu. Ja atkāpi nepiešķirtu, ar volantīntipa traļiem varētu zvejot tikai vairāk nekā 3 jūras jūdžu attālumā no krasta, kur zvejai pieejamo platību jūtami ierobežo komerciālajai kuģu satiksmei atvēlētā teritorija.

               (11)

               Pārvaldības plānā ir noteiktas visas attiecīgo zvejniecību definīcijas un garantēta zvejas piepūles turpmāka nepalielināšana, jo zvejas atļaujas tiks izdotas tikai konkrētajiem 12 kuģiem, kuriem Slovēnija jau ir atļāvusi zvejot.

               (12)

               Zveju ar volantīntipa trali nevar veikt ar citiem rīkiem, tai nav būtiskas ietekmes uz jūras vidi, tostarp uz aizsargājamajiem biotopiem, un tā neietekmē tādu kuģu darbības, kas izmanto citus zvejas rīkus, nevis traļus, zvejas vadus vai tiem līdzīgus velkamos zvejas rīkus.

               (13)

               Slovēnijas lūgtā atkāpe ietekmē nelielu kuģu skaitu, proti, tikai 12 kuģus. Šo kuģu reģistrācijas numuri ir norādīti pārvaldības plānā.

               (14)

               Attiecīgās zvejas darbības ir saskaņā ar Regulas (EK) Nr. 1967/2006 4. panta 1. punktu, kas izņēmuma kārtā un ar konkrētiem nosacījumiem atļauj zvejot virs aizsargājamajiem biotopiem, ja zvejas laikā netiek skartas jūraszāļu audzes.

               (15)

               Lūgtā atkāpe ir saskaņā ar Regulas (EK) Nr. 1967/2006 8. panta 1. punkta h) apakšpunktu, jo attiecas uz traleriem, kuru izmantoto tīklu linuma acs izmērs nav mazāks par 40 mm.

               (16)

               Attiecīgās zvejas darbības ir saskaņā ar Regulas (EK) Nr. 1967/2006 9. panta 3. punkta prasībām.Volantīntipa traļus neizmanto galvkāju zvejai.

               (17)

               Slovēnijas pieņemtajā pārvaldības plānā ir ietverti zvejas darbību uzraudzības pasākumi, kas paredzēti Regulas (EK) Nr. 1967/2006 13. panta 9. punkta trešajā daļā un Padomes Regulas (EK) Nr. 1224/2009 (4) 14. un 15. pantā.

               (18)

               Tāpēc lūgtā atkāpe būtu jāpiešķir.

               (19)

               Noteiktā laikā un saskaņā ar Slovēnijas pieņemtajā pārvaldības plānā paredzēto uzraudzības plānu Slovēnijai būtu jāsniedz Komisijai attiecīgs ziņojums.

               (20)

               Lai varētu nodrošināt tūlītējus koriģējošus pārvaldības pasākumus, ja Komisijai iesniegtajā ziņojumā atklātos slikts izmantotā krājuma saglabāšanās stāvoklis, un vienlaikus radītu iespēju uzlabot zinātnisko pamatojumu, kurš savukārt ļautu uzlabot pārvaldības plānu, būtu jānosaka atkāpes piemērošanas ilguma ierobežojums.

               (21)

               Ar Īstenošanas regulu (ES) Nr. 277/2014 piešķirtā atkāpe zaudēja spēku 2017. gada 23. martā, tāpēc šī regula būtu jāpiemēro no 2017. gada 24. marta.

               (22)

               Šajā regulā paredzētie pasākumi ir saskaņā ar Zvejniecības un akvakultūras komitejas atzinumu,

         IR PIEŅĒMUSI ŠO REGULU.
   1. pants
   Atkāpe
   Slovēnijas teritoriālajos ūdeņos (neatkarīgi no to dziļuma) 1,5 līdz 3 jūras jūdžu attālumā no krasta Regulas (EK) Nr. 1967/2006 13. panta 1. punktu nepiemēro attiecībā uz kuģiem, kuri zvejo ar volantīntipa trali un:

               a)

               kuru reģistrācijas numurs ir minēts pārvaldības plānā, ko Slovēnija pieņēmusi atbilstīgi Regulas (EK) Nr. 1967/2006 19. panta 2. punktam;

               b)

               kuri šajā zvejniecībā darbojas ilgāk nekā piecus gadus un kuriem netiek palielināta zvejas piepūle;

               c)

               kuri ir zvejas atļaujas turētāji un darbojas saskaņā ar minēto pārvaldības plānu.

         2. pants
   Uzraudzības plāns un ziņojums
   Slovēnija trīs gadu laikā pēc šīs regulas stāšanās spēkā iesniedz Komisijai ziņojumu, kas sagatavots saskaņā ar 1. pantā minētā pārvaldības plāna izveidoto uzraudzības plānu.
   3. pants
   Stāšanās spēkā un piemērošanas periods
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2017. gada 24. marta līdz 2020. gada 27. martam.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 19. decembrī

            Komisijas vārdā –

            priekšsēdētājs

         Jean-Claude JUNCKER

      (1)  OV L 36, 8.2.2007., 6. lpp.

      (2)  Komisijas 2014. gada 19. marta Īstenošanas regula (ES) Nr. 277/2014, ar ko paredz atkāpi no Padomes Regulas (EK) Nr. 1967/2006 attiecībā uz minimālo attālumu no krasta un minimālo jūras dziļumu, kas jāievēro kuģiem, kuri zvejo ar volantīntipa trali, Slovēnijas teritoriālajos ūdeņos (OV L 82, 20.3.2014., 1. lpp.).

      (3)  2014. gada 13. februāra Lēmums Nr. 34200-2/2014/4.

      (4)  Padomes 2009. gada 20. novembra Regula (EK) Nr. 1224/2009, ar ko izveido Kopienas kontroles sistēmu, lai nodrošinātu atbilstību kopējās zivsaimniecības politikas noteikumiem, un groza Regulas (EK) Nr. 847/96, (EK) Nr. 2371/2002, (EK) Nr. 811/2004, (EK) Nr. 768/2005, (EK) Nr. 2115/2005, (EK) Nr. 2166/2005, (EK) Nr. 388/2006, (EK) Nr. 509/2007, (EK) Nr. 676/2007, (EK) Nr. 1098/2007, (EK) Nr. 1300/2008 un (EK) Nr. 1342/2008, un atceļ Regulas (EEK) Nr. 2847/93, (EK) Nr. 1627/94 un (EK) Nr. 1966/2006 (OV L 343, 22.12.2009., 1. lpp.).


title: Komisijas Īstenošanas regula (ES) 2017/2387 (2017. gada 19. decembris), ar ko nosaka daudzumus, kuri jāpieskaita apjomam, kas paredzēts apakšperiodam no 2018. gada 1. aprīļa līdz 30. jūnijam, saskaņā ar tarifu kvotu, kas Amerikas Savienoto Valstu izcelsmes mājputnu gaļai atvērta ar Regulu (EK) Nr. 536/2007

text:
               20.12.2017

               LV

               Eiropas Savienības Oficiālais Vēstnesis

               L 340/45

         KOMISIJAS ĪSTENOŠANAS REGULA (ES) 2017/2387
   (2017. gada 19. decembris),
   ar ko nosaka daudzumus, kuri jāpieskaita apjomam, kas paredzēts apakšperiodam no 2018. gada 1. aprīļa līdz 30. jūnijam, saskaņā ar tarifu kvotu, kas Amerikas Savienoto Valstu izcelsmes mājputnu gaļai atvērta ar Regulu (EK) Nr. 536/2007
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 188. panta 2. un 3. punktu,
   tā kā:

               (1)

               Ar Komisijas Regulu (EK) Nr. 536/2007 (2) ir atvērta ikgadējā tarifu kvota Amerikas Savienoto Valstu izcelsmes mājputnu gaļas nozares produktu importēšanai.

               (2)

               Daudzumi, kuri norādīti importa licenču pieteikumos, kas no 2017. gada 1. decembra līdz 7. decembrim iesniegti par apakšperiodu no 2018. gada 1. janvāra līdz 31. martam, ir mazāki par pieejamajiem daudzumiem. Tāpēc būtu jānosaka, par kādu apjomu netika iesniegti pieteikumi, un šis apjoms jāpieskaita daudzumiem, kas noteikti nākamajam kvotas apakšperiodam.

               (3)

               Lai nodrošinātu pasākuma efektīvu pārvaldību, šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Daudzumi, par kuriem nav iesniegti importa licenču pieteikumi saskaņā ar Regulu (EK) Nr. 536/2007 un kuri jāpieskaita apakšperiodam no 2018. gada 1. aprīļa līdz 30. jūnijam, ir norādīti šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 19. decembrī

            Komisijas

            un tās priekšsēdētāja vārdā –

            Lauksaimniecības un lauku attīstības ģenerāldirektorāta

            ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  Komisijas 2007. gada 15. maija Regula (EK) Nr. 536/2007, ar ko atver Amerikas Savienotajām Valstīm piešķirtu tarifu kvotu mājputnu gaļai un paredz tās pārvaldīšanu (OV L 128, 16.5.2007., 6. lpp.).

      PIELIKUMS

                  Kārtas numurs

                  Nepieprasītie daudzumi, kuri jāpieskaita apjomam, kas pieejams par apakšperiodu no 2018. gada 1. aprīļa līdz 30. jūnijam
                  (kg)

                  09.4169

                  15 643 542


title: Komisijas Īstenošanas regula (ES) 2017/2384 (2017. gada 19. decembris), ar ko attiecībā uz darbaspēka izlases veida apsekojumu saskaņā ar Padomes Regulu (EK) Nr. 577/98 precizē tehniskos rādītājus 2019. gada ad hoc modulim par darba organizāciju un darba laika režīmu (Dokuments attiecas uz EEZ. )

text:
                  20.12.2017

                  LV

                  Eiropas Savienības Oficiālais Vēstnesis

                  L 340/35

            KOMISIJAS ĪSTENOŠANAS REGULA (ES) 2017/2384
      (2017. gada 19. decembris),
      ar ko attiecībā uz darbaspēka izlases veida apsekojumu saskaņā ar Padomes Regulu (EK) Nr. 577/98 precizē tehniskos rādītājus 2019. gada ad hoc modulim par darba organizāciju un darba laika režīmu
      (Dokuments attiecas uz EEZ)
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Padomes 1998. gada 9. marta Regulu (EK) Nr. 577/98 par darbaspēka izlases veida apsekojuma organizēšanu Kopienā (1) un jo īpaši tās 7.a panta 5. punktu,
      tā kā:

                  (1)

                  Eiropas Nodarbinātības stratēģijā, nodarbinātības pamatnostādnēs (2) un Eiropas sociālo tiesību pīlārā (3), jo īpaši tā principos par drošiem un pielāgojamiem darba apstākļiem, darba un privātās dzīves līdzsvaru un labi pielāgotu darba vidi, pausta vajadzība pēc lielākas uzņēmumu un darba ņēmēju Eiropā pielāgošanās spējas un uzsvērta nepieciešamība ar plašu Eiropas mēroga apsekojumu vākt datus par dažāda veida jaunas prakses izmantošanu darba organizācijā un darba laika režīmā un par darba ņēmēju pieredzi ar minētajiem prakses un režīma veidiem.

                  (2)

                  Komisijas Deleģētajā regulā (ES) 2016/1851 (4) precizētas un aprakstītas tās jomas, par kurām sniedzama sīkāka informācija, proti, ad hoc apakšmoduļi, un kuras attiecībā uz darbaspēka izlases veida apsekojumu saskaņā ar Regulu (EK) Nr. 577/98 būtu jāiekļauj 2019. gada ad hoc modulī par darba organizāciju un darba laika režīmu.

                  (3)

                  Tāpēc būtu jāprecizē tehniskie rādītāji, filtri, kodi un dalībvalstu veiktās datu nosūtīšanas termiņš saskaņā ar ad hoc moduli par darba organizāciju un darba laika režīmu.

                  (4)

                  Šajā regulā paredzētie pasākumi ir saskaņā ar Eiropas Statistikas sistēmas komitejas atzinumu,

            IR PIEŅĒMUSI ŠO REGULU.
      1. pants
      Šīs regulas pielikumā ir noteikti 2019. gada ad hoc moduļa par darba organizāciju un darba laika režīmu tehniskie rādītāji, izmantojamie filtri, kodi un termiņš, kurā dalībvalstis nosūta Komisijai rezultātus.
      2. pants
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

         Šī regula uzliek saistības kopumā un ir tieši piemērojama visās dalībvalstīs.
         Briselē, 2017. gada 19. decembrī

               Komisijas vārdā –

               priekšsēdētājs

            Jean-Claude JUNCKER

         (1)  OV L 77, 14.3.1998., 3. lpp.

         (2)  Padomes 2015. gada 5. oktobra Lēmums (ES) 2015/1848 par dalībvalstu nodarbinātības politikas pamatnostādnēm 2015. gadam (OV L 268, 15.10.2015., 28. lpp.).

         (3)  https://ec.europa.eu/commission/priorities/deeper-and-fairer-economic-and-monetary-union/european-pillar-social-rights_en

         (4)  Komisijas 2016. gada 14. jūnija Deleģētā regula (ES) 2016/1851, ar ko pieņem 2019., 2020. un 2021. gada ad hoc moduļu programmu darbaspēka izlases veida apsekojumam, kas paredzēts Padomes Regulā (EK) Nr. 577/98 (OV L 284, 20.10.2016., 1. lpp.).

         PIELIKUMS
         Šajā pielikumā noteikti tehniskie rādītāji, filtri un kodi, kas izmantojami tādā ad hoc modulī par darba organizāciju un darba laika režīmu, ko plānots veikt 2019. gadā. Turklāt pielikumā noteikti datumi, kuros dalībvalstīm dati jāiesniedz Komisijai.

            Rezultātu nosūtīšanas termiņš Komisijai: 2020. gada 31. marts.

            Datu nosūtīšanai izmantojamie filtri un kodi: kā noteikts Komisijas Regulas (EK) Nr. 377/2008 (1) III pielikumā.

            Ailes, kas rezervētas neobligātiem svaru koeficientiem, kuri izmantojami izlases grupas vai atbildes nesniegšanas gadījumā: 226.–229. aile (veseli skaitļi) un 230.–231. aile (daļskaitļi).
         1.   Apakšmodulis “Darba laiku elastīgums”

                     Nosaukums/aile

                     Kods

                     Apraksts

                     Filtrs

                     VARIWT

                        Mainīgi darba laiki

                     WSTATOR = 1,2

                     211

                        Kā pamatdarbā tiek noteikts darba laika sākums un beigas

                     1

                     Darbinieks var pilnībā noteikt darba laiku

                     2

                     Darbinieks var noteikt darba laiku ar konkrētiem ierobežojumiem

                     3

                     Darba devējs vai organizācija galvenokārt nosaka darba laiku

                     9

                     Nepiemēro (nav iekļauts filtrā)

                     Tukšs

                     Nav atbildes / nezina

                     FREEHOUR

                        Iespēja paņemt brīvas stundas

                     VARIWT = 2,3,tukšs

                     212

                        Iespēja vienas darba dienas laikā personisku vai ģimenes iemeslu dēļ pamatdarbā paņemt vienu vai divas brīvas stundas

                     1

                     Ļoti viegli

                     2

                     Diezgan viegli

                     3

                     Diezgan grūti

                     4

                     Ļoti grūti

                     9

                     Nepiemēro (nav iekļauts filtrā)

                     Tukšs

                     Nav atbildes / nezina

                     FREELEAV

                        Iespēja paņemt atvaļinājumu

                     WSTATOR = 1,2

                     213

                        Iespēja trīs darba dienu laikā pamatdarbā paņemt vienu vai divas atvaļinājuma dienas

                     1

                     Ļoti viegli

                     2

                     Diezgan viegli

                     3

                     Diezgan grūti

                     4

                     Ļoti grūti

                     9

                     Nepiemēro (nav iekļauts filtrā)

                     Tukšs

                     Nav atbildes / nezina

                     FLEXWT

                        Gaidītais elastīgums attiecībā uz darba laiku

                     WSTATOR = 1,2

                     214

                        Cik bieži darbiniekam ir jāsaskaras ar neparedzētām prasībām mainīt darba laiku pamatdarbā

                     1

                     Vismaz reizi nedēļā

                     2

                     Mazāk nekā reizi nedēļā, bet vismaz reizi mēnesī

                     3

                     Mazāk nekā reizi mēnesī vai nekad

                     9

                     Nepiemēro (nav iekļauts filtrā)

                     Tukšs

                     Nav atbildes / nezina

                     AVAIFREE

                        Pieejamība darbam brīvajā laikā

                     WSTATOR = 1,2

                     215

                        Pēdējo divu mēnešu laikā ar darbinieku sazinājās viņa brīvajā laikā, lai pirms nākamās darba dienas veiktu darbības pamatdarba vajadzībām

                     1

                     Nesazinājās pēdējos divos mēnešos

                     2

                     Dažos gadījumos sazinājās

                     3

                     Sazinājās vairākas reizes un sagaidīja, ka pirms nākamās darba dienas tiks veiktas darbības

                     4

                     Sazinājās vairākas reizes, bet nesagaidīja, ka pirms nākamās darba dienas tiks veiktas darbības

                     9

                     Nepiemēro (nav iekļauts filtrā)

                     Tukšs

                     Nav atbildes / nezina

               2.   Apakšmodulis “Darba metodes”

                     Nosaukums/aile

                     Kods

                     Apraksts

                     Filtrs

                     RECHOURS

                        Klātbūtnes vai darba laika reģistrēšana

                     STAPRO = 3

                     216-217

                        Klātbūtnes vai darba laika reģistrēšanas metode pamatdarbā

                     01

                     Klātbūtni un darba laiku nereģistrē

                     02

                     Klātbūtni manuāli reģistrē pats darbinieks

                     03

                     Klātbūtni manuāli reģistrē vadītājs/kolēģis

                     04

                     Klātbūtni reģistrē automātiski (pulksteņa metode, piesakoties sistēmā)

                     05

                     Klātbūtni reģistrē ar citu metodi

                     06

                     Darba laiku manuāli reģistrē pats darbinieks

                     07

                     Darba laiku manuāli reģistrē vadītājs/kolēģis

                     08

                     Darba laiku reģistrē automātiski (pulksteņa metode, piesakoties sistēmā)

                     09

                     Darba laiku reģistrē ar citu metodi

                     99

                     Nepiemēro (nav iekļauts filtrā)

                     Tukšs

                     Nav atbildes / nezina

                     PRESSURE

                        Darbs laika trūkuma apstākļos

                     WSTATOR = 1,2

                     218

                        Cik bieži persona pamatdarbā strādā laika trūkuma apstākļos

                     1

                     Vienmēr

                     2

                     Bieži

                     3

                     Dažreiz

                     4

                     Nekad

                     9

                     Nepiemēro (nav iekļauts filtrā)

                     Tukšs

                     Nav atbildes / nezina

                     JOBAUTON

                        Darba autonomija

                     WSTATOR = 1,2

                     219-220

                        Iespēja ietekmēt darba uzdevumu secību un saturu pamatdarbā

                     11

                     Liela ietekme uz secību un saturu

                     12

                     Liela ietekme uz secību un zināma ietekme uz saturu

                     13

                     Liela ietekme uz secību un maza vai nekāda ietekme uz saturu

                     21

                     Zināma ietekme uz secību un liela ietekme uz saturu

                     22

                     Zināma ietekme uz secību un saturu

                     23

                     Zināma ietekme uz secību un maza vai nekāda ietekme uz saturu

                     31

                     Liela ietekme uz saturu un maza vai nekāda ietekme uz secību

                     32

                     Zināma ietekme uz saturu un maza vai nekāda ietekme uz secību

                     33

                     Maza vai nekāda ietekme uz secību un saturu

                     99

                     Nepiemēro (nav iekļauts filtrā)

                     Tukšs

                     Nav atbildes / nezina

               3.   Apakšmodulis “Darba vieta”

                     Nosaukums/aile

                     Kods

                     Apraksts

                     Filtrs

                     PLACEWK

                        Galvenā darba vieta

                     WSTATOR = 1,2

                     221

                        Vieta, kur galvenokārt tiek veiktas darbības pamatdarba vajadzībām

                     1

                     Darba devēju vai paša telpas

                     2

                     Mājas

                     3

                     Klientu telpas

                     4

                     Nenoteikta vieta (transportlīdzeklis, piegādes dienests u. c.)

                     5

                     Cits

                     9

                     Nepiemēro (nav iekļauts filtrā)

                     Tukšs

                     Nav atbildes / nezina

                     COMMUTM

                        Ceļā uz darbu pavadītais laiks

                     PLACEWK ≠ 2

                     222-224

                        Laiks, kas nepieciešams, lai nokļūtu no mājām uz darbu pamatdarba vajadzībām (vienā virzienā)

                     000-240

                     Minūtes

                     999

                     Nepiemēro (nav iekļauts filtrā)

                     Tukšs

                     Nav atbildes / nezina

                     OTHERLOC

                        Darbs citās vietās

                     PLACEWK = 1-5

                     225

                        Strādā vairāk nekā vienā vietā pamatdarba vajadzībām

                     1

                     Katru dienu

                     2

                     Ne katru dienu, bet vismaz reizi nedēļā

                     3

                     Mazāk nekā reizi nedēļā, bet vismaz reizi mēnesī

                     4

                     Mazāk nekā reizi mēnesī vai nekad

                     9

                     Nepiemēro (nav iekļauts filtrā)

                     Tukšs

                     Nav atbildes / nezina

            (1)  Komisijas 2008. gada 25. aprīļa Regula (EK) Nr. 377/2008, ar ko īsteno Padomes Regulu (EK) Nr. 577/98 par darbaspēka izlases veida apsekojuma organizēšanu Kopienā attiecībā uz datu nosūtīšanai izmantojamo kodēšanu, sākot ar 2009. gadu, izlases grupas izmantošanu statistikas datu vākšanai par strukturālajiem mainīgajiem lielumiem un pārskata ceturkšņu definēšanu (OV L 114, 26.4.2008., 57. lpp.).


title: Komisijas Īstenošanas regula (ES) 2017/2385 (2017. gada 19. decembris), ar ko paredz piešķīruma koeficientu, kas piemērojams daudzumiem, kuri norādīti no 2017. gada 1. līdz 7. decembrim iesniegtajos importa licenču pieteikumos, un ar ko nosaka daudzumus, kuri jāpieskaita apjomam, kas paredzēts apakšperiodam no 2018. gada 1. aprīļa līdz 30. jūnijam, saskaņā ar tarifa kvotām, kuras mājputnu gaļas nozarē atvērtas ar Regulu (EK) Nr. 533/2007

text:
               20.12.2017

               LV

               Eiropas Savienības Oficiālais Vēstnesis

               L 340/41

         KOMISIJAS ĪSTENOŠANAS REGULA (ES) 2017/2385
   (2017. gada 19. decembris),
   ar ko paredz piešķīruma koeficientu, kas piemērojams daudzumiem, kuri norādīti no 2017. gada 1. līdz 7. decembrim iesniegtajos importa licenču pieteikumos, un ar ko nosaka daudzumus, kuri jāpieskaita apjomam, kas paredzēts apakšperiodam no 2018. gada 1. aprīļa līdz 30. jūnijam, saskaņā ar tarifa kvotām, kuras mājputnu gaļas nozarē atvērtas ar Regulu (EK) Nr. 533/2007
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 188. pantu,
   tā kā:

               (1)

               Ar Komisijas Regulu (EK) Nr. 533/2007 (2) ir atvērtas ikgadējās tarifa kvotas mājputnu gaļas nozares produktu importēšanai.

               (2)

               Daudzumi, kuri norādīti importa licenču pieteikumos, kas no 2017. gada 1. līdz 7. decembrim iesniegti par apakšperiodu no 2018. gada 1. janvāra līdz 31. martam, attiecībā uz dažām kvotām pārsniedz pieejamos daudzumus. Tāpēc būtu jānosaka, par kādu apjomu importa licences var izdot, nosakot piešķīruma koeficientu, kas piemērojams pieprasītajiem daudzumiem un ir aprēķināts saskaņā ar Komisijas Regulas (EK) Nr. 1301/2006 (3) 7. panta 2. punktu.

               (3)

               Daudzumi, kuri norādīti importa licenču pieteikumos, kas no 2017. gada 1. līdz 7. decembrim iesniegti par apakšperiodu no 2018. gada 1. janvāra līdz 31. martam, attiecībā uz dažām kvotām ir mazāki par pieejamajiem daudzumiem. Tāpēc būtu jānosaka, par kādu apjomu netika iesniegti pieteikumi, un šis apjoms jāpieskaita daudzumiem, kas noteikti nākamajam kvotas apakšperiodam.

               (4)

               Lai nodrošinātu pasākuma efektīvu pārvaldību, šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   1.   Daudzumiem, kuri norādīti importa licenču pieteikumos, kas saskaņā ar Regulu (EK) Nr. 533/2007 iesniegti par apakšperiodu no 2018. gada 1. janvāra līdz 31. martam, piemēro šīs regulas pielikumā norādīto piešķīruma koeficientu.
   2.   Daudzumi, par kuriem nav iesniegti importa licenču pieteikumi saskaņā ar Regulu (EK) Nr. 533/2007 un kuri jāpieskaita apakšperiodam no 2018. gada 1. aprīļa līdz 30. jūnijam, ir norādīti šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 19. decembrī

            Komisijas

            un tās priekšsēdētāja vārdā –

            Lauksaimniecības un lauku attīstības ģenerāldirektorāta

            ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  Komisijas 2007. gada 14. maija Regula (EK) Nr. 533/2007 par tarifu kvotas atvēršanu un pārvaldīšanu mājputnu gaļas nozarē (OV L 125, 15.5.2007., 9. lpp.).

      (3)  Komisijas 2006. gada 31. augusta Regula (EK) Nr. 1301/2006, ar ko nosaka kopīgus noteikumus lauksaimniecības produktu importa tarifu kvotu administrēšanai, izmantojot ievešanas atļauju sistēmu (OV L 238, 1.9.2006., 13. lpp.).

      PIELIKUMS

                  Kārtas numurs

                  Piešķīruma koeficients – pieteikumi, kas iesniegti par apakšperiodu no 2018. gada 1. janvāra līdz 31. martam
                  (%)

                  Nepieprasītie daudzumi, kuri jāpieskaita apjomam, kas pieejams par apakšperiodu no 2018. gada 1. aprīļa līdz 30. jūnijam
                  (kg)

                  09.4067

                  1,404135

                  —

                  09.4068

                  0,138103

                  —

                  09.4069

                  0,118836

                  —

                  09.4070

                  —

                  1 335 750


title: Komisijas Īstenošanas regula (ES) 2017/2404 (2017. gada 20. decembris), ar ko nosaukumam “Maasvallei Limburg” (ACVN) piešķir Eiropas Parlamenta un Padomes Regulas (ES) Nr. 1308/2013 99. pantā minēto aizsardzību

text:
               21.12.2017

               LV

               Eiropas Savienības Oficiālais Vēstnesis

               L 342/1

         KOMISIJAS ĪSTENOŠANAS REGULA (ES) 2017/2404
   (2017. gada 20. decembris),
   ar ko nosaukumam “Maasvallei Limburg” (ACVN) piešķir Eiropas Parlamenta un Padomes Regulas (ES) Nr. 1308/2013 99. pantā minēto aizsardzību
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 99. pantu,
   tā kā:

               (1)

               Saskaņā ar Regulas (ES) Nr. 1308/2013 97. panta 2. un 3. punktu Komisija ir izskatījusi Beļģijas un Nīderlandes iesniegto pieteikumu reģistrēt nosaukumu “Maasvallei Limburg”, un pēc tam tas ir publicēts Eiropas Savienības Oficiālajā Vēstnesī
                   (2).

               (2)

               Komisijai nav iesniegts neviens paziņojums par iebildumiem saskaņā ar Regulas (ES) Nr. 1308/2013 98. pantu.

               (3)

               Saskaņā ar Regulas (ES) Nr. 1308/2013 99. pantu nosaukums “Maasvallei Limburg” būtu jāaizsargā un jāieraksta tās pašas regulas 104. pantā minētajā reģistrā.

               (4)

               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,

         IR PIEŅĒMUSI ŠO REGULU.
   1. pants
   Ar šo nosaukumam “Maasvallei Limburg” (ACVN) piešķir aizsardzību.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 20. decembrī

            Komisijas vārdā –

            priekšsēdētājs

         Jean-Claude JUNCKER

      (1)  OV L 347, 20.12.2013., 671. lpp.

      (2)  OV C 278, 22.8.2017., 4. lpp.


title: Komisijas Īstenošanas regula (ES) 2017/2405 (2017. gada 20. decembris), ar ko nosaukumam “Picpoul de Pinet” (ACVN) piešķir Eiropas Parlamenta un Padomes Regulas (ES) Nr. 1308/2013 99. pantā minēto aizsardzību

text:
               21.12.2017

               LV

               Eiropas Savienības Oficiālais Vēstnesis

               L 342/3

         KOMISIJAS ĪSTENOŠANAS REGULA (ES) 2017/2405
   (2017. gada 20. decembris),
   ar ko nosaukumam “Picpoul de Pinet” (ACVN) piešķir Eiropas Parlamenta un Padomes Regulas (ES) Nr. 1308/2013 99. pantā minēto aizsardzību
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 99. pantu,
   tā kā:

               (1)

               Saskaņā ar Regulas (ES) Nr. 1308/2013 97. panta 2. un 3. punktu Komisija ir izskatījusi Francijas iesniegto pieteikumu reģistrēt nosaukumu “Picpoul de Pinet”. Komisija uzskatīja, ka nosacījumi, kas paredzēti Regulas (ES) Nr. 1308/2013 93.–96. pantā un 97. panta 1. punktā, kā arī minētās regulas 100., 101. un 102. pantā, ir izpildīti. Tādējādi tā uzskatīja, ka, ja netiks saņemti iebildumi, aizsardzību var piešķirt visam saliktajam nosaukumam “Picpoul de Pinet”, pamatojoties uz tā tradicionālo lietojumu. Komisija arī ir atzinusi, ka ar noteikumu, ka tiek ievēroti Eiropas Savienības tiesību sistēmā piemērojamie principi un normas, šī reģistrācija neliedz izmantot vīnogu šķirnes nosaukumu “piquepoul” vai tā sinonīmus, ja vien minētais vīnogu šķirnes nosaukums nesatur nosaukumu “Picpoul de Pinet” vai nesastāv no tā, ja pēc būtības minētajā vīnogu šķirnes nosaukumā nav minētā nosaukuma ģeogrāfiskā elementa norādes un ja līdz ar to nerodas situācija, kad netiek izpildīti Regulas (ES) Nr. 1308/2013 100. panta 3. punkta pirmajā daļā paredzētie nosacījumi. Reģistrācijas pieteikums attiecīgi tika publicēts Eiropas Savienības Oficiālajā Vēstnesī
                   (2).

               (2)

               Komisijai nav iesniegts neviens paziņojums par iebildumiem saskaņā ar Regulas (ES) Nr. 1308/2013 98. pantu.

               (3)

               Saskaņā ar Regulas (ES) Nr. 1308/2013 99. pantu nosaukums “Picpoul de Pinet” būtu jāaizsargā un būtu jāiekļauj minētās regulas 104. pantā paredzētajā reģistrā.

               (4)

               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,

         IR PIEŅĒMUSI ŠO REGULU.
   1. pants
   Nosaukumam “Picpoul de Pinet” (ACVN) piešķir aizsardzību.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 20. decembrī

            Komisijas vārdā –

            priekšsēdētājs

         Jean-Claude JUNCKER

      (1)  OV L 347, 20.12.2013., 671. lpp.

      (2)  OV C 253, 4.8.2017., 4. lpp.


title: Komisijas Īstenošanas regula (ES) 2017/2406 (2017. gada 20. decembris), ar ko nosaka daudzumus, kuri jāpieskaita apjomam, kas paredzēts apakšperiodam no 2018. gada 1. aprīļa līdz 30. jūnijam saskaņā ar tarifa kvotām, kuras cūkgaļas nozarē atvērtas ar Regulu (EK) Nr. 442/2009

text:
               21.12.2017

               LV

               Eiropas Savienības Oficiālais Vēstnesis

               L 342/4

         KOMISIJAS ĪSTENOŠANAS REGULA (ES) 2017/2406
   (2017. gada 20. decembris),
   ar ko nosaka daudzumus, kuri jāpieskaita apjomam, kas paredzēts apakšperiodam no 2018. gada 1. aprīļa līdz 30. jūnijam saskaņā ar tarifa kvotām, kuras cūkgaļas nozarē atvērtas ar Regulu (EK) Nr. 442/2009
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 188. panta 2. un 3. punktu,
   tā kā:

               (1)

               Ar Komisijas Regulu (EK) Nr. 442/2009 (2) ir atvērtas ikgadējas tarifa kvotas cūkgaļas nozares produktu importam. Šīs regulas I pielikuma B daļā minētās kvotas pārvalda, piemērojot vienlaicīgas izskatīšanas metodi.

               (2)

               Daudzumi, kas norādīti importa licenču pieteikumos, kuri laikā no 2017. gada 1. decembra līdz 7. decembrim iesniegti par apakšperiodu no 2018. gada 1. janvāra līdz 31. martam, ir mazāki par pieejamajiem daudzumiem. Tāpēc ir jānosaka daudzumi, par kuriem pieteikumi netika iesniegti, un minētie daudzumi jāpieskaita nākamajam kvotas apakšperiodam noteiktajiem daudzumiem.

               (3)

               Lai nodrošinātu pasākuma efektīvu pārvaldību, šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Daudzumi, par kuriem nav iesniegti importa licenču pieteikumi saskaņā ar Regulu (EK) Nr. 442/2009 un kuri jāpieskaita apakšperiodam no 2018. gada 1. aprīļa līdz 30. jūnijam, ir norādīti šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 20. decembrī

            Komisijas

            un tās priekšsēdētāja vārdā –

            Lauksaimniecības un lauku attīstības ģenerāldirektorāta

            ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  Komisijas 2009. gada 27. maija Regula (EK) Nr. 442/2009, ar ko atver Kopienas tarifa kvotas cūkgaļas nozarē un nosaka to pārvaldības kārtību (OV L 129, 28.5.2009., 13. lpp.).

      PIELIKUMS

                  Kārtas numurs

                  Nepieprasītie daudzumi, kuri jāpieskaita apjomam, kas pieejams par apakšperiodu no 2018. gada 1. aprīļa līdz 30. jūnijam
                  (kg)

                  09.4038

                  25 693 750

                  09.4170

                  3 691 500


title: Komisijas Īstenošanas regula (ES) 2017/2407 (2017. gada 20. decembris), ar ko paredz piešķīruma koeficientu, kas piemērojams daudzumiem, kuri norādīti no 2017. gada 1. līdz 7. decembrim iesniegtajos importa licenču pieteikumos, un ar ko nosaka daudzumus, kuri jāpieskaita apjomam, kas paredzēts apakšperiodam no 2018. gada 1. aprīļa līdz 30. jūnijam, saskaņā ar tarifu kvotām, kuras olu un olu albumīna nozarē atvērtas ar Regulu (EK) Nr. 539/2007

text:
               21.12.2017

               LV

               Eiropas Savienības Oficiālais Vēstnesis

               L 342/6

         KOMISIJAS ĪSTENOŠANAS REGULA (ES) 2017/2407
   (2017. gada 20. decembris),
   ar ko paredz piešķīruma koeficientu, kas piemērojams daudzumiem, kuri norādīti no 2017. gada 1. līdz 7. decembrim iesniegtajos importa licenču pieteikumos, un ar ko nosaka daudzumus, kuri jāpieskaita apjomam, kas paredzēts apakšperiodam no 2018. gada 1. aprīļa līdz 30. jūnijam, saskaņā ar tarifu kvotām, kuras olu un olu albumīna nozarē atvērtas ar Regulu (EK) Nr. 539/2007
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 188. pantu,
   tā kā:

               (1)

               Ar Komisijas Regulu (EK) Nr. 539/2007 (2) ir atvērtas ikgadējas tarifu kvotas olu un olu albumīna nozares produktu importēšanai.

               (2)

               Daudzumi, kas norādīti importa licenču pieteikumos, kuri laikā no 2017. gada 1. līdz 7. decembrim iesniegti par apakšperiodu no 2018. gada 1. janvāra līdz 31. martam, attiecībā uz dažām kvotām pārsniedz pieejamos daudzumus. Tāpēc būtu jānosaka, par kādu apjomu importa licences var izdot, nosakot piešķīruma koeficientu, kas piemērojams pieprasītajiem daudzumiem un ir aprēķināts saskaņā ar Komisijas Regulas (EK) Nr. 1301/2006 (3) 7. panta 2. punktu.

               (3)

               Daudzumi, kas norādīti importa licenču pieteikumos, kuri laikā no 2017. gada 1. līdz 7. decembrim iesniegti par apakšperiodu no 2018. gada 1. janvāra līdz 31. martam, attiecībā uz dažām kvotām ir mazāki par pieejamajiem daudzumiem. Tāpēc būtu jānosaka, par kādu apjomu netika iesniegti pieteikumi, un šis apjoms jāpieskaita daudzumiem, kas noteikti nākamajam kvotas apakšperiodam.

               (4)

               Lai nodrošinātu pasākuma efektīvu pārvaldību, šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   1.   Daudzumiem, kas norādīti importa licenču pieteikumos, kuri saskaņā ar Regulu (EK) Nr. 539/2007 iesniegti par apakšperiodu no 2018. gada 1. janvāra līdz 31. martam, piemēro šīs regulas pielikumā norādīto piešķīruma koeficientu.
   2.   Daudzumi, par kuriem nav iesniegti importa licenču pieteikumi saskaņā ar Regulu (EK) Nr. 539/2007 un kuri jāpieskaita apakšperiodam no 2018. gada 1. aprīļa līdz 30. jūnijam, ir norādīti šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 20. decembrī

            Komisijas

            un tās priekšsēdētāja vārdā –

            Lauksaimniecības un lauku attīstības ģenerāldirektorāta

            ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  Komisijas 2007. gada 15. maija Regula (EK) Nr. 539/2007 par tarifu kvotas atvēršanu un pārvaldīšanu olu un olu albumīna nozarē (OV L 128, 16.5.2007., 19. lpp.).

      (3)  Komisijas 2006. gada 31. augusta Regula (EK) Nr. 1301/2006, ar ko nosaka kopīgus noteikumus lauksaimniecības produktu importa tarifu kvotu administrēšanai, izmantojot ievešanas atļauju sistēmu (OV L 238, 1.9.2006., 13. lpp.).

      PIELIKUMS

                  Kārtas numurs

                  Piešķīruma koeficients – pieteikumi, kas iesniegti par apakšperiodu no 2018. gada 1. janvāra līdz 31. martam
                  (%)

                  Nepieprasītie daudzumi, kuri jāpieskaita apjomam, kas pieejams par apakšperiodu no 2018. gada 1. aprīļa līdz 30. jūnijam
                  (ekvivalents – olas čaumalā kilogramos)

                  09.4015

                  —

                  105 912 000

                  09.4401

                  99,823823

                  0

                  09.4402

                  —

                  10 545 000


title: Komisijas Īstenošanas regula (ES) 2017/2421 (2017. gada 21. decembris), ar ko nosaka daudzumus, kuri jāpieskaita apjomam, kas paredzēts apakšperiodam no 2018. gada 1. aprīļa līdz 30. jūnijam, saskaņā ar tarifa kvotām, kuras attiecībā uz Ukrainas izcelsmes olām, olu produktiem un olu albumīnu atvērtas ar Īstenošanas regulu (ES) 2015/2077

text:
               22.12.2017

               LV

               Eiropas Savienības Oficiālais Vēstnesis

               L 343/62

         KOMISIJAS ĪSTENOŠANAS REGULA (ES) 2017/2421
   (2017. gada 21. decembris),
   ar ko nosaka daudzumus, kuri jāpieskaita apjomam, kas paredzēts apakšperiodam no 2018. gada 1. aprīļa līdz 30. jūnijam, saskaņā ar tarifa kvotām, kuras attiecībā uz Ukrainas izcelsmes olām, olu produktiem un olu albumīnu atvērtas ar Īstenošanas regulu (ES) 2015/2077
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 188. panta 2. un 3. punktu,
   tā kā:

               (1)

               Ar Komisijas Īstenošanas regulu (ES) 2015/2077 (2) ir atvērtas ikgadējas tarifu kvotas Ukrainas izcelsmes olu un olu albumīna nozares produktu importēšanai.

               (2)

               Daudzumi, kuri norādīti importa licenču pieteikumos, kas no 2017. gada 1. decembra līdz 7. decembrim iesniegti par apakšperiodu no 2018. gada 1. janvāra līdz 31. martam, ir mazāki par pieejamajiem daudzumiem. Tāpēc būtu jānosaka, par kādu apjomu netika iesniegti pieteikumi, un šis apjoms jāpieskaita daudzumiem, kas noteikti nākamajam kvotas apakšperiodam.

               (3)

               Lai nodrošinātu pasākuma efektīvu pārvaldību, šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Daudzumi, par kuriem nav iesniegti importa licenču pieteikumi saskaņā ar Īstenošanas regulu (ES) 2015/2077 un kuri jāpieskaita apakšperiodam no 2018. gada 1. aprīļa līdz 30. jūnijam, ir norādīti šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 21. decembrī

            Komisijas

            un tās priekšsēdētāja vārdā –

            Lauksaimniecības un lauku attīstības ģenerāldirektorāta

            ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  Komisijas 2015. gada 18. novembra Īstenošanas regula (ES) 2015/2077, ar ko atklāj Savienības importa tarifa kvotas Ukrainas izcelsmes olām, olu produktiem un albumīniem (OV L 302, 19.11.2015., 57. lpp.).

      PIELIKUMS

                  Kārtas numurs

                  Nepieprasītie daudzumi, kuri jāpieskaita apjomam, kas pieejams par apakšperiodu no 2018. gada 1. aprīļa līdz 30. jūnijam
                  (ekvivalents – olas čaumalā kilogramos)

                  09.4275

                  279 202

                  09.4276

                  375 000


title: Komisijas Īstenošanas regula (ES) 2017/2419 (2017. gada 21. decembris), ar ko paredz piešķīruma koeficientu, kas piemērojams daudzumiem, kuri norādīti no 2017. gada 1. līdz 7. decembrim iesniegtajos importa tiesību pieteikumos, saskaņā ar tarifa kvotām, kuras attiecībā uz Ukrainas izcelsmes mājputnu gaļu atvērtas ar Īstenošanas regulu (ES) 2015/2078

text:
               22.12.2017

               LV

               Eiropas Savienības Oficiālais Vēstnesis

               L 343/56

         KOMISIJAS ĪSTENOŠANAS REGULA (ES) 2017/2419
   (2017. gada 21. decembris),
   ar ko paredz piešķīruma koeficientu, kas piemērojams daudzumiem, kuri norādīti no 2017. gada 1. līdz 7. decembrim iesniegtajos importa tiesību pieteikumos, saskaņā ar tarifa kvotām, kuras attiecībā uz Ukrainas izcelsmes mājputnu gaļu atvērtas ar Īstenošanas regulu (ES) 2015/2078
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 188. panta 1. un 3. punktu,
   tā kā:

               (1)

               Ar Komisijas Īstenošanas regulu (ES) 2015/2078 (2) ir atvērtas ikgadējas tarifu kvotas Ukrainas izcelsmes mājputnu gaļas nozares produktu importēšanai.

               (2)

               Daudzumi, kuri norādīti importa tiesību pieteikumos, kas no 2017. gada 1. līdz 7. decembrim iesniegti par apakšperiodu no 2018. gada 1. janvāra līdz 31. martam, ir lielāki par pieejamajiem daudzumiem. Tāpēc ir jānosaka, par kādu apjomu importa tiesības var piešķirt, nosakot piešķīruma koeficientu, kas piemērojams pieprasītajiem daudzumiem un ir aprēķināts saskaņā ar Komisijas Regulas (EK) Nr. 1301/2006 (3) 6. panta 3. punktu kopā ar minētās regulas 7. panta 2. punktu.

               (3)

               Lai nodrošinātu pasākuma efektīvu pārvaldību, šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Daudzumiem, kas norādīti importa tiesību pieteikumos, kuri saskaņā ar Īstenošanas regulu (ES) 2015/2078 iesniegti par apakšperiodu no 2018. gada 1. janvāra līdz 31. martam, piemēro šīs regulas pielikumā norādīto piešķīruma koeficientu.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 21. decembrī

            Komisijas

            un tās priekšsēdētāja vārdā –

            Lauksaimniecības un lauku attīstības ģenerāldirektorāta

            ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  Komisijas 2015. gada 18. novembra Īstenošanas regula (ES) 2015/2078, ar ko atver Savienības importa tarifu kvotas Ukrainas izcelsmes putnu gaļai un paredz šo kvotu pārvaldību (OV L 302, 19.11.2015., 63. lpp.).

      (3)  Komisijas 2006. gada 31. augusta Regula (EK) Nr. 1301/2006, ar ko nosaka kopīgus noteikumus lauksaimniecības produktu importa tarifu kvotu administrēšanai, izmantojot ievešanas atļauju sistēmu (OV L 238, 1.9.2006., 13. lpp.).

      PIELIKUMS

                  Kārtas numurs

                  Piešķīruma koeficients – pieteikumi, kas iesniegti par apakšperiodu no 2018. gada 1. janvāra līdz 31. martam
                  (%)

                  09.4273

                  2,644683

                  09.4274

                  23,716742


title: Komisijas Īstenošanas regula (ES) 2017/2420 (2017. gada 21. decembris), ar ko nosaka piešķīruma koeficientu, kas piemērojams daudzumiem, kuri norādīti importa licenču pieteikumos, kas saskaņā ar tarifa kvotām, kuras atvērtas ar Regulu (EK) Nr. 891/2009 cukura nozarē, iesniegti no 2017. gada 1. līdz 7. decembrim, un ar ko aptur šādu licenču pieteikumu iesniegšanu

text:
               22.12.2017

               LV

               Eiropas Savienības Oficiālais Vēstnesis

               L 343/59

         KOMISIJAS ĪSTENOŠANAS REGULA (ES) 2017/2420
   (2017. gada 21. decembris),
   ar ko nosaka piešķīruma koeficientu, kas piemērojams daudzumiem, kuri norādīti importa licenču pieteikumos, kas saskaņā ar tarifa kvotām, kuras atvērtas ar Regulu (EK) Nr. 891/2009 cukura nozarē, iesniegti no 2017. gada 1. līdz 7. decembrim, un ar ko aptur šādu licenču pieteikumu iesniegšanu
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 188. panta 1. un 3. punktu,
   tā kā:

               (1)

               Ar Komisijas Regulu (EK) Nr. 891/2009 (2) ir atvērtas ikgadējas tarifa kvotas cukura nozares produktu importēšanai.

               (2)

               Daudzumi, kuri norādīti importa licenču pieteikumos, kas laikā no 2017. gada 1. līdz 7. decembrim attiecībā uz tarifa kvotu ar kārtas numuru 09.4321 iesniegti par apakšperiodu no 2017. gada 1. līdz 31. decembrim, ir lielāki par pieejamajiem daudzumiem. Tāpēc būtu jānosaka, par kādu apjomu importa licences var izdot, nosakot piešķīruma koeficientu, kas piemērojams pieprasītajiem daudzumiem un ir aprēķināts saskaņā ar Komisijas Regulas (EK) Nr. 1301/2006 (3) 7. panta 2. punktu. Līdz kvotu perioda beigām būtu jāpārtrauc turpmāka licenču pieteikumu iesniegšana attiecībā uz tarifa kvotu ar šo kārtas numuru.

               (3)

               Lai nodrošinātu pasākuma efektīvu pārvaldību, šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   1.   Daudzumiem, kas norādīti importa licenču pieteikumos, kuri laikā no 2017. gada 1. līdz 7. decembrim iesniegti saskaņā ar Regulu (EK) Nr. 891/2009, piemēro šīs regulas pielikumā norādīto piešķīruma koeficientu.
   2.   Jaunu importa licenču pieteikumu iesniegšana tiek apturēta līdz 2017./2018. gada kvotu perioda beigām attiecībā uz kvotām ar kārtas numuriem, kuri norādīti pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 21. decembrī

            Komisijas

            un tās priekšsēdētāja vārdā –

            Lauksaimniecības un lauku attīstības ģenerāldirektorāta

            ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  Komisijas 2009. gada 25. septembra Regula (EK) Nr. 891/2009, ar ko atver dažas Kopienas tarifu kvotas cukura nozarē un paredz to pārvaldību (OV L 254, 26.9.2009., 82. lpp.).

      (3)  Komisijas 2006. gada 31. augusta Regula (EK) Nr. 1301/2006, ar ko nosaka kopīgus noteikumus lauksaimniecības produktu importa tarifu kvotu administrēšanai, izmantojot ievešanas atļauju sistēmu (OV L 238, 1.9.2006., 13. lpp.).

      PIELIKUMS

                  “CXL koncesiju cukurs”
                  2017./2018. gada kvotu periods
                  Pieteikumi, kas iesniegti no 2017. gada 1. līdz 7. decembrim

                  Kārtas numurs

                  Valsts

                  Piešķīruma koeficients
                  (%)

                  Jauni pieteikumi

                  09.4317

                  Austrālija

                  —

                  09.4318

                  Brazīlija

                  —

                  09.4319

                  Kuba

                  —

                  09.4320

                  Jebkura trešā valsts

                  —

                  09.4321

                  Indija

                  25,000213

                  Pieņemšana apturēta

                  09.4329

                  Brazīlija

                  —

                  09.4330

                  Brazīlija

                  Pieejami 2022./2023. gadā un 2023./2024. gadā

                  “Balkānu cukurs”
                  2017./2018. gada kvotu periods
                  Pieteikumi, kas iesniegti no 2017. gada 1. līdz 7. decembrim

                  Kārtas numurs

                  Valsts

                  Piešķīruma koeficients
                  (%)

                  Jauni pieteikumi

                  09.4324

                  Albānija

                  —

                  09.4325

                  Bosnija un Hercegovina

                  —

                  09.4326

                  Serbija

                  —

                  09.4327

                  bijusī Dienvidslāvijas Maķedonijas Republika

                  —


title: Komisijas Īstenošanas regula (ES) 2018/207 (2018. gada 9. februāris), ar ko apstiprina specifikācijas grozījumu, kurš nav maznozīmīgs, attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (“Laguiole” (ACVN))

text:
               13.2.2018

               LV

               Eiropas Savienības Oficiālais Vēstnesis

               L 39/1

         KOMISIJAS ĪSTENOŠANAS REGULA (ES) 2018/207
   (2018. gada 9. februāris),
   ar ko apstiprina specifikācijas grozījumu, kurš nav maznozīmīgs, attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (“Laguiole” (ACVN))
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
   tā kā:

               (1)

               Saskaņā ar Regulas (ES) Nr. 1151/2012 53. panta 1. punkta pirmo daļu Komisija ir izskatījusi Francijas pieteikumu specifikācijas grozījuma apstiprināšanai attiecībā uz aizsargāto cilmes vietas nosaukumu “Laguiole”, kas reģistrēts saskaņā ar Komisijas Regulu (EK) Nr. 1107/96 (2), kurā grozījumi izdarīti ar Komisijas Regulu (ES) 2015/1770 (3).

               (2)

               Attiecīgais grozījums nav maznozīmīgs Regulas (ES) Nr. 1151/2012 53. panta 2. punkta nozīmē, tāpēc Komisija, piemērojot minētās regulas 50. panta 2. punkta a) apakšpunktu, grozījuma pieteikumu ir publicējusi Eiropas Savienības Oficiālajā Vēstnesī
                   (4).

               (3)

               Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc šis specifikācijas grozījums būtu jāapstiprina,

         IR PIEŅĒMUSI ŠO REGULU.
   1. pants
   Ar šo tiek apstiprināts Eiropas Savienības Oficiālajā Vēstnesī publicētais specifikācijas grozījums attiecībā uz nosaukumu “Laguiole” (ACVN).
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 9. februārī

            Komisijas

            un tās priekšsēdētāja vārdā –

            Komisijas loceklis

         Phil HOGAN

      (1)  OV L 343, 14.12.2012., 1. lpp.

      (2)  Komisijas 1996. gada 12. jūnija Regula (EK) Nr. 1107/96 par ģeogrāfiskās izcelsmes norāžu un cilmes vietu nosaukumu reģistrāciju saskaņā ar procedūru, kas izklāstīta Padomes Regulas (EEK) Nr. 2081/92 17. pantā (OV L 148, 21.6.1996., 1. lpp.).

      (3)  Komisijas 2015. gada 29. septembra Īstenošanas regula (ES) 2015/1770, ar ko apstiprina specifikācijas grozījumu, kurš nav maznozīmīgs, attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Laguiole (ACVN)) (OV L 258, 3.10.2015., 1. lpp.).

      (4)  OV C 361, 25.10.2017., 42. lpp.


title: Komisijas Īstenošanas regula (ES) 2018/215 (2018. gada 13. februāris), ar ko nosaukumam “Mergelland” (ACVN) piešķir Eiropas Parlamenta un Padomes Regulas (ES) Nr. 1308/2013 99. pantā minēto aizsardzību

text:
               14.2.2018

               LV

               Eiropas Savienības Oficiālais Vēstnesis

               L 41/14

         KOMISIJAS ĪSTENOŠANAS REGULA (ES) 2018/215
   (2018. gada 13. februāris),
   ar ko nosaukumam “Mergelland” (ACVN) piešķir Eiropas Parlamenta un Padomes Regulas (ES) Nr. 1308/2013 99. pantā minēto aizsardzību
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 99. pantu,
   tā kā:

               (1)

               Saskaņā ar Regulas (ES) Nr. 1308/2013 97. panta 2. un 3. punktu Komisija ir izskatījusi Nīderlandes iesniegto pieteikumu reģistrēt nosaukumu “Mergelland”, un pēc tam tas ir publicēts Eiropas Savienības Oficiālajā Vēstnesī
                   (2).

               (2)

               Komisijai nav iesniegts neviens paziņojums par iebildumiem saskaņā ar Regulas (ES) Nr. 1308/2013 98. pantu.

               (3)

               Saskaņā ar Regulas (ES) Nr. 1308/2013 99. pantu nosaukums “Mergelland” būtu jāaizsargā un jāieraksta tās pašas regulas 104. pantā minētajā reģistrā.

               (4)

               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,

         IR PIEŅĒMUSI ŠO REGULU.
   1. pants
   Ar šo nosaukumam “Mergelland” (ACVN) piešķir aizsardzību.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 13. februārī

            Komisijas vārdā –

            priekšsēdētājs

         Jean-Claude JUNCKER

      (1)  OV L 347, 20.12.2013., 671. lpp.

      (2)  OV C 296, 7.9.2017., 2. lpp.


title: Komisijas Īstenošanas regula (ES) 2018/214 (2018. gada 13. februāris), ar ko apstiprina specifikācijas grozījumu attiecībā uz aizsargātu cilmes vietas nosaukumu vai aizsargātu ģeogrāfiskās izcelsmes norādi (Pla i Llevant (ACVN))

text:
               14.2.2018

               LV

               Eiropas Savienības Oficiālais Vēstnesis

               L 41/13

         KOMISIJAS ĪSTENOŠANAS REGULA (ES) 2018/214
   (2018. gada 13. februāris),
   ar ko apstiprina specifikācijas grozījumu attiecībā uz aizsargātu cilmes vietas nosaukumu vai aizsargātu ģeogrāfiskās izcelsmes norādi (Pla i Llevant (ACVN))
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 99. pantu,
   tā kā:

               (1)

               Komisija ir izskatījusi pieteikumu, kuru Spānija saskaņā ar Regulas (ES) Nr. 1308/2013 105. pantu iesniegusi specifikācijas grozījuma apstiprināšanai attiecībā uz aizsargāto cilmes vietas nosaukumu “Pla i Llevant”.

               (2)

               Komisija, piemērojot Regulas (ES) Nr. 1308/2013 97. panta 3. punktu, specifikācijas grozījuma apstiprināšanas pieteikumu ir publicējusi Eiropas Savienības Oficiālajā Vēstnesī
                   (2).

               (3)

               Komisijai nav iesniegts neviens paziņojums par iebildumiem saskaņā ar Regulas (ES) Nr. 1308/2013 98. pantu.

               (4)

               Tāpēc saskaņā ar Regulas (ES) Nr. 1308/2013 99. pantu specifikācijas grozījums būtu jāapstiprina.

               (5)

               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,

         IR PIEŅĒMUSI ŠO REGULU.
   1. pants
   Ar šo tiek apstiprināts Eiropas Savienības Oficiālajā Vēstnesī publicētais specifikācijas grozījums attiecībā uz nosaukumu “Pla i Llevant” (ACVN).
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 13. februārī

            Komisijas vārdā –

            priekšsēdētājs

         Jean-Claude JUNCKER

      (1)  OV L 347, 20.12.2013., 671. lpp.

      (2)  OV C 284, 29.8.2017., 5. lpp.


title: Komisijas Īstenošanas regula (ES) 2018/223 (2018. gada 15. februāris), ar ko groza Padomes Regulu (EK) Nr. 314/2004 par dažiem ierobežojošiem pasākumiem attiecībā uz Zimbabvi

text:
               16.2.2018

               LV

               Eiropas Savienības Oficiālais Vēstnesis

               L 43/10

         KOMISIJAS ĪSTENOŠANAS REGULA (ES) 2018/223
   (2018. gada 15. februāris),
   ar ko groza Padomes Regulu (EK) Nr. 314/2004 par dažiem ierobežojošiem pasākumiem attiecībā uz Zimbabvi
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2004. gada 19. februāra Regulu (EK) Nr. 314/2004 par dažiem ierobežojošiem pasākumiem attiecībā uz Zimbabvi (1) un jo īpaši tās 11. panta b) punktu,
   tā kā:

               (1)

               Regulas (EK) Nr. 314/2004 III pielikumā ir uzskaitītas personas un vienības, uz kurām saskaņā ar minēto regulu attiecas līdzekļu un saimniecisko resursu iesaldēšana.

               (2)

               Padomes Lēmumā 2011/101/KĀDP (2) identificētas fiziskās un juridiskās personas, kurām šādus ierobežojumus piemēro, kā noteikts minētā lēmuma 5. pantā, un ar Regulu (EK) Nr. 314/2004 minēto lēmumu īsteno, ciktāl vajadzīga rīcība Savienības līmenī.

               (3)

               Padome 2018. gada 15. februārī nolēma atjaunināt ierakstu par vienu personu Lēmuma 2011/101/KĀDP pielikumā, kurā ir uzskaitītas personas un vienības, kam būtu jāpiemēro ierobežojumi. Padome ir identificējusi attiecīgo personu – bijušais Zimbabves prezidents, atbildīgs par darbībām, kas būtiski apdraud demokrātiju, cilvēktiesību ievērošanu un tiesiskumu.

               (4)

               Tādēļ būtu attiecīgi jāgroza Regulas (EK) Nr. 314/2004 III pielikums,

         IR PIEŅĒMUSI ŠO REGULU.
   1. pants
   Regulas (EK) Nr. 314/2004 III pielikumu groza saskaņā ar šīs regulas pielikumu.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 15. februārī

            Komisijas

            un tās priekšsēdētāja vārdā –

            Ārpolitikas instrumentu dienesta vadītājs

      (1)  OV L 55, 24.2.2004., 1. lpp.

      (2)  Padomes 2011. gada 15. februāra Lēmums 2011/101/KĀDP par ierobežojošiem pasākumiem pret Zimbabvi (OV L 42, 16.2.2011., 6. lpp.).

      PIELIKUMS
      Regulas (EK) Nr. 314/2004 III pielikumu groza šādi:
      ierakstu par šādu fizisku personu sadaļā “I. Personas”:

                     Vārds (un iespējamie pieņemtie vārdi)

                     Identifikācijas informācija

                     Iekļaušanas pamatojums

                                 “1.

                                 Mugabe, Robert Gabriel

                     Prezidents, dzimis 1924. gada 21. februārī. Pase: AD001095

                     Valdības vadītājs, atbildīgs par darbībām, kas būtiski apdraud demokrātiju, cilvēktiesību ievērošanu un tiesiskumu.”

      aizstāj ar šādu:

                     Uzvārds, vārds (un iespējamie pieņemtie vārdi)

                     Identifikācijas informācija

                     Iekļaušanas pamatojums

                                 “1.

                                 Mugabe, Robert Gabriel

                     Dzimis 1924. gada 21. februārī. Pase: AD001095

                     Bijušais prezidents, atbildīgs par darbībām, kas būtiski apdraud demokrātiju, cilvēktiesību ievērošanu un tiesiskumu.”


title: Komisijas Īstenošanas regula (ES) 2018/220 (2018. gada 9. februāris) par atsevišķu preču klasifikāciju kombinētajā nomenklatūrā

text:
                  16.2.2018

                  LV

                  Eiropas Savienības Oficiālais Vēstnesis

                  L 43/3

            KOMISIJAS ĪSTENOŠANAS REGULA (ES) 2018/220
      (2018. gada 9. februāris)
      par atsevišķu preču klasifikāciju kombinētajā nomenklatūrā
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2013. gada 9. oktobra Regulu (ES) Nr. 952/2013, ar ko izveido Savienības Muitas kodeksu (1), un jo īpaši tās 57. panta 4. punktu un 58. panta 2. punktu,
      tā kā:

                  (1)

                  Lai nodrošinātu Padomes Regulai (EEK) Nr. 2658/87 (2) pievienotās kombinētās nomenklatūras vienveidīgu piemērošanu, nepieciešams pieņemt noteikumus par šīs regulas pielikumā minēto preču klasifikāciju.

                  (2)

                  Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.

                  (3)

                  Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.

                  (4)

                  Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Regulas (ES) Nr. 952/2013 34. panta 9. punktu. Būtu jānosaka, ka minētais laikposms ir trīs mēneši.

                  (5)

                  Šajā regulā paredzētie pasākumi ir saskaņā ar Muitas kodeksa komitejas atzinumu,

            IR PIEŅĒMUSI ŠO REGULU.
      1. pants
      Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
      2. pants
      Saistošo izziņu par tarifu, kas neatbilst šīs regulas noteikumiem, saskaņā ar Regulas (ES) Nr. 952/2013 34. panta 9. punktu var turpināt izmantot trīs mēnešus no šīs regulas spēkā stāšanās dienas.
      3. pants
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

         Šī regula uzliek saistības kopumā un ir tieši piemērojama visās dalībvalstīs.
         Briselē, 2018. gada 9. februārī

               Komisijas

               un tās priekšsēdētāja vārdā –

               Nodokļu politikas un muitas savienības ģenerāldirektorāta

               ģenerāldirektors

            Stephen QUEST

         (1)  OV L 269, 10.10.2013., 1. lpp.

         (2)  Padomes 1987. gada 23. jūlija Regula (EEK) Nr. 2658/87 par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).

         PIELIKUMS

                     Preču apraksts

                     Klasifikācija (KN kods)

                     Pamatojums

                     (1)

                     (2)

                     (3)

                     Mehāniska ierīce (t. s. manuālais izkliedētājs), kas sastāv no tērauda konstrukcijas, ar audeklu izklātas plastmasas tvertnes, kuras tilpums ir aptuveni 60 litri, rotācijas izkliedētāja apakšā un divām pneimatiskām riepām.
                     Tā ir paredzēta mēslojuma, smilšu, sēklu, sāls utt. izkliedēšanai (izsmidzināšanai/izkaisīšanai, izmantojot rotāciju). Izkliedes daudzumu var regulēt ar rokturi. Tā ir piemērota regulārai lielu platību apstrādei.
                     Sk. attēlu (*1).

                     8424 89 70

                     Klasifikācija noteikta, ievērojot kombinētās nomenklatūras 1., 3.c) un 6. vispārīgo interpretācijas noteikumu, 84. nodaļas 2. piezīmi un KN kodu 8424 , 8424 89  un 8424 89 70  formulējumu.
                     Ierīce atbilst pozīcijas 8424  aprakstam (smilšu un sāls izsmidzināšana) un pozīcijas 8432  aprakstam (minerālmēslu izkliedētājs un sējmašīna). To nevar klasificēt saskaņā ar XVI sadaļas 3. piezīmi, jo tā neveic vienu galveno funkciju. Ievērojot 84. nodaļas 2. piezīmi, ierīces, kas atbilst vienam vai vairākiem aprakstiem pozīcijās 8401 –8424  un vienlaikus atbilst vienam vai vairākiem aprakstiem pozīcijās 8425 –8480 , klasificē nevis otrās, bet gan pirmās minētās grupas attiecīgajā pozīcijā (šajā gadījumā pozīcijā 8424 ).
                     Ierīci var izmantot gan kā lauksaimniecības vai dārzkopības ierīci, kas minēta apakšpozīcijā 8424 82 , gan kā citādas ierīces, kas minētas apakšpozīcijā 8424 89 . Ņemot vērā tās īpašības, neviena no minētajām funkcijām nav uzskatāma par ierīces galveno funkciju XVI sadaļas 3. piezīmes nozīmē un neviena no abām apakšpozīcijām nav uzskatāma par tādu, kas nodrošina precīzāku aprakstu. Tādējādi ierīce ir klasificējama apakšpozīcijā, kurai ir lielākais kārtas skaitlis.
                     Tāpēc ierīce ir klasificējama ar KN kodu 8424 89 70  kā citādas mehāniskas ierīces šķidrumu vai pulverveida vielu izsmidzināšanai vai izkliedēšanai.

            (*1)  Attēls pievienots tikai informācijai.


title: Komisijas Īstenošanas regula (ES) 2018/230 (2018. gada 16. februāris), ar ko nosaukumam “Monor, Monori” (ACVN) piešķir Eiropas Parlamenta un Padomes Regulas (ES) Nr. 1308/2013 99. pantā minēto aizsardzību

text:
               17.2.2018

               LV

               Eiropas Savienības Oficiālais Vēstnesis

               L 45/1

         KOMISIJAS ĪSTENOŠANAS REGULA (ES) 2018/230
   (2018. gada 16. februāris),
   ar ko nosaukumam “Monor, Monori” (ACVN) piešķir Eiropas Parlamenta un Padomes Regulas (ES) Nr. 1308/2013 99. pantā minēto aizsardzību
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 99. pantu,
   tā kā:

               (1)

               Saskaņā ar Regulas (ES) Nr. 1308/2013 97. panta 2. un 3. punktu Komisija ir izskatījusi Ungārijas iesniegto pieteikumu reģistrēt nosaukumu “Monor, Monori”, un pēc tam tas ir publicēts Eiropas Savienības Oficiālajā Vēstnesī
                   (2).

               (2)

               Komisijai nav iesniegts neviens paziņojums par iebildumiem saskaņā ar Regulas (ES) Nr. 1308/2013 98. pantu.

               (3)

               Saskaņā ar Regulas (ES) Nr. 1308/2013 99. pantu nosaukums “Monor, Monori” būtu jāaizsargā un jāieraksta tās pašas regulas 104. pantā minētajā reģistrā.

               (4)

               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,

         IR PIEŅĒMUSI ŠO REGULU.
   1. pants
   Ar šo nosaukumam “Monor, Monori” (ACVN) piešķir aizsardzību.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 16. februārī

            Komisijas vārdā –

            priekšsēdētājs

         Jean-Claude JUNCKER

      (1)  OV L 347, 20.12.2013., 671. lpp.

      (2)  OV C 329, 30.9.2017., 4. lpp.